Ջերի Թոմաս

**Ջերեմայա Պ. Թոմաս** (, ), ամերիկացի բարմեն, որը ունեցել և շահագործել է բարեր Նյու Յորք քաղաքում: Նա համարվում է «ամերիկյան միքսոլոգիայի հայրը» իր՝ կոկտեյլները ԱՄՆ-ում տարածելու նորարարական աշխատանքի համար։ Բացի «*Bar-Tender's Guide»* կարևոր գործը գրելուց, Թոմասը ցուցաբերել է ստեղծագործական և ներկայացման հմտություն խմիչքներ պատրաստելիս և հաստատել է բարմենի կերպարը՝ որպես ստեղծագործ մասնագետի: Այդ պատճառով էլ նրան հաճախ անվանել են «Պրոֆեսոր» Ջերի Թոմաս։

## Վաղ կյանք, կրթություն և աշխատանք
Թոմասը ծնվել է մոտավորապես 1830 թվականին Նյու Յորքի Սաքեթս Հարբոր քաղաքում, սակայն ըստ Նյու Յորք Թայմսի 1885 թվականի մահախոսականի՝ 1832 թվականին։ Երիտասարդ տարիքում նա սովորել է բարմենություն Նյու Հեյվենում, նախքան 19-րդ դարի կեսերին ոսկե տենդի ժամանակ Կալիֆոռնիա նավարկելը։ Կալիֆոռնիայում գտնվելու ժամանակ Թոմասն աշխատել է որպես բարմեն, ոսկի որոնող և մենեջեր։ Ըստ մահախոսականի՝ հայրը նրան օգնել է ֆինանսապես, որն օգնել է այս ճանապարհորդություններին։

## Սալունի սեփականատեր և բարմեն
Թոմասը վերադարձել է Արևելյան ափ 1851 թվականին՝ հաստատվել Նյու Յորք քաղաքում: Նա բացել է սալուն Բարնումի ամերիկյան թանգարանի տակ։ Դա եղել է չորս սալուններից առաջինը, որը նա վարել է Նյու Յորքում իր ողջ կյանքի ընթացքում: Այս առաջին բարը վարելուց հետո Թոմասը մի քանի տարի ճանապարհորդել է և աշխատել որպես գլխավոր բարմեն Սենթ Լուիսի, Չիկագոի, Սան Ֆրանցիսկոի, Վիրջինիա Սիթիի, Չարլսթոնի և Նոր Օռլեանի հյուրանոցներում և սալուններում: Մի պահ նա շրջագայել է Եվրոպայում՝ իր մոտ պահելով պինդ արծաթյա բարի գործիքների հավաքածու։ Նա հայտնի է եղել իր ցուցամոլությամբ՝ որպես բարմեն. կարիերայի ընթացքում մշակել է կոկտեյլներ պատրաստելու փայլուն տեխնիկա, երբեմն շշերով, մետաղյա գավաթներով և խառնիչներով զբաղվելով: Նա հաճախ կրել է փայլուն զարդեր և իր բարի գործիքներն ու բաժակները զարդարել է թանկարժեք քարերով և մետաղներով: Սան Ֆրանցիսկոյի Occidental հյուրանոցում Թոմասը շաբաթական 100 դոլար է վաստակել՝ շատ ավելի, քան ԱՄՆ փոխնախագահը։

### Bar-Tender's Guide
1862 թվականին Թոմասը ավարտել է *«Bar-Tender's Guide»-ը*, առաջին խմիչքի մասին գիրքը, որը երբևէ հրատարակվել է Միացյալ Նահանգներում: Գիրքը հավաքել և կոդավորել է այն, ինչ այն ժամանակ եղել է կոկտեյլների բաղադրատոմսեր փոխանցելու բանավոր ավանդույթ, ներառյալ նրա ստեղծագործություններից մի քանիսը։ Ուղեցույցը սահմանել է բոլոր կատեգորիաների խառնած ըմպելիքների ձևավորման սկզբունքները: Նա իր կյանքի ընթացքում մի քանի անգամ թարմացրել է այն՝ ներառելով իր հայտնաբերած կամ ստեղծած նոր խմիչքները։ Ուղեցույցի առաջին հրատարակությունը ներառել է այնպիսի կոկտեյլների առաջին գրավոր բաղադրատոմսերը, ինչպիսիք են «Fizz», «Flip», «Sour» և խառնած խմիչքի ամենավաղ ձևի՝ պունշի տարբերակները: 1876 թվականի հրատարակությունը ներառել է Թոմ Քոլինզի առաջին գրավոր բաղադրատոմսը, որը հայտնվել է 1874 թվականի Թոմ Քոլլինսի խաբեությունից անմիջապես հետո և Բրենդի Դեյզիի ամենավաղ հայտնի բաղադրատոմսերից մեկը: 

### Վիրջինիա Սիթի, Նևադա
«IMBIBE!» Դեյվիդ Վոնդրիչի կողմից.

Թոմասի գրքի ընթացքը հավանաբար սկսվել է «Պրոֆեսորի» (որը եղել է նրա կեղծանունը) այն ժամանակ, երբ նա որոշել է տեղափոխվել Օքսիդենտալից, հասկանալով, որ այլ վայրերում կարող է տարածել իր գրքերը այնտեղ կանգ առնող գրականության սիրահարների շրջանում, նա կրկին տեղափոխվել է արևելք ուղևորվել՝ դիտելու այն հսկայական և աղմկոտ տեսարանը, որը տեղի է ունեցել 200 մղոն հեռավորության վրա՝ Վիրջինիա Սիթիում, որտեղ 30,000 բնակչությամբ քաղաք է ծագել մի հսկայական արծաթի լեռան վրա, որը հայտնի է որպես Կոմսթոկ Լոդ: 1864 թվականին Թոմասը այնտեղ է եղել կա՛մ (ինչպես տեղական ավանդույթն է պատմում) հայտնի Դելտա բարում, կա՛մ Սպոլդինգ բարում Սի փողոցում, որտեղ քաղաքի տեղեկագիրքը նրան գտել էր, կամ, իհարկե, երկու վայրերում էլ միառժամանակ
***Nunc Est Bibendum***

1863 թվականին Delta Saloon-ի գլխավոր բարմենը «Պրոֆեսոր» Ջերի Թոմասն է, ամերիկյան պատմության ամենանշանավոր բարմենը: Սան Ֆրանցիսկոյի Օքսիդենտալից Վիրջինիա Սիթի գալով, նա շատ բան է անում՝  որ բարձրացնի այն ժամանակվա անկանոն Կոմսթոկի խմելու ճաշակը և սովորությունները:

### Սան Ֆրանցիսկո և Blue Blazer
Թոմասը մշակել է իր հեղինակային ըմպելիքը՝ Blue Blazer-ը Սան Ֆրանցիսկոյի El Dorado խաղային սալունում: Խմիչքը պատրաստվել է վիսկին վառելով և երկու խառնիչ բաժակների միջև ետ ու առաջ լցնելով՝ ստեղծելով բոցի աղեղ։ Թոմասը շարունակել է նոր խմիչքներ մշակել իր ողջ կյանքի ընթացքում։ Նրա «Martinez»-ի խառնուրդը, որի բաղադրատոմսը հրապարակվել է նրա ուղեցույցի 1887 թվականի հրատարակության մեջ, երբեմն դիտվել է որպես ժամանակակից մարտինիի նախադրյալ։ Թոմասը պնդել է, որ հորինել է Թոմն ու Ջերին և շատ բան է արել այն Միացյալ Նահանգներում տարածելու համար, սակայն, խմիչքի պատմությունը նախորդել է նրան։

### Նյու Յորքում
Վերադառնալով Նյու Յորք՝ նա դարձել է «Մետրոպոլիտեն» հյուրանոցի գլխավոր բարմեն: 1866 թվականին նա նորից բացել է իր սեփական բարը՝ Բրոդվեյում 21-րդ և 22-րդ փողոցների միջև, որը դարձել է նրա ամենահայտնի հաստատությունը։ Թոմասը առաջիններից է եղել, որը ցուցադրել է Թոմաս Նաստի գծանկարները: Իր սալունում նա կախել է Նաստի ծաղրանկարները քաղաքական և թատերական գործիչների մասին. մի նշանավոր նկար, որն այժմ կորել է, Թոմասն էր։ Սալունը ներառել է զվարճանքի հայելիներ: Այս պատմական բարը հարմարեցվել է որպես վերականգնման սարքավորումների խանութ օգտագործելու համար։

Թոմասը եղել է քաղաքային ակտիվ մարդ, շքեղ զգեստապահ, ով սիրել է մանկական ձեռնոցներ և իր ոսկե փարիզյան ժամացույցը: Նա հաճույքով գնացել է բռունցքներով մրցանակային մենամարտերի և եղել է արվեստի կոլեկցիոներ: Նա հաճույք է ստացել ճանապարհորդելուց: Միջին տարիքում նա ամուսնացել է և ունեցել երկու դուստր։ Միշտ լավ սպորտսմեն լինելով՝ նա 205 ֆունտ քաշով եղել է Գիրերի Ասոցիացիայի ավելի թեթև անդամներից մեկը։ Նա կողմնակի հետաքրքրություն է ունեցել դդմի նկատմամբ. 1870-ականների վերջին Թոմասը եղել է որպես The Gourd Club-ի նախագահ՝ ամենամեծ նմուշը աճեցնելուց հետո։

### Հետագա տարիներ և մահ
Իր կյանքի վերջում Թոմասը փորձել է սպեկուլյացիաներ անել Ուոլ Սթրիթում, բայց վատ դատողությունները նրան թողել են անկարող: Նա ստիպված է լինում վաճառել իր հաջողակ սրահը և աճուրդի հանել իր զգալի արվեստի հավաքածուն. նա փորձել է նոր բար բացել, բայց չի կարողացել պահպանել հանրաճանաչության մակարդակը, որպես իր ավելի հայտնի վայր։ Նա մահացել է Նյու Յորքում ինսուլտից 1885 թվականին 55 տարեկան հասակում։ Նրա մահը նշվում է զգալի նեկրոլոգներով ամբողջ Միացյալ Նահանգներում։ *[[Նյու Յորք Թայմս|The New York Times-ի]]* մահախոսականը նշել է, որ Թոմասը «մի ժամանակ ավելի հայտնի է եղել ակումբի տղամարդկանց և քաղաքի տղամարդկանց համար, քան այս քաղաքի ցանկացած այլ բարմեն, և նա շատ հայտնի է եղել բոլոր խավերի մեջ»։ Նա թաղված է Վուդլաուն գերեզմանատանը Բրոնքսում, Նյու Յորք։

## Մատենագիտություն
Հայտնի է, որ Թոմասը հեղինակել է երկու գիրք՝ *«How to Mix Drinks», կամ «The Bon-Vivant's Companion»* (ի սկզբանե հրատարակվել է 1862 թվականին, նոր և թարմացված հրատարակություններով՝ 1876 թվականին, և կրկին հետմահու՝ 1887 թվականին) և *«Portrait Gallery of Distinguished Bar-Keepers»* (ի սկզբանե։ հրատարակվել է 1867 թվականին և համարվում է կորած գիրք):

Գրքերի վերնագրերը կազմվել են իրենց արտաքին շապիկների վերնագրերով / ներսի շապիկների վերնագրերով:
* *How to Mix Drinks* / *How to Mix Drinks, or The Bon-Vivant's Companion* (Dick & Fitzgerald Publishers, 1862)
* *Portrait Gallery of Distinguished Bar-Keepers* (1867)
* *How to Mix Drinks* (1876)
* *Jerry Thomas' Bar-Tenders Guide* / *The Bar-Tender's Guide, or How to Mix All Kinds of Plain and Fancy Drinks - An Entirely New and Enlarged Edition* (Fitzgerald Publishing Corporation, 1887)

## Ժառանգություն և հիշատակ
*2003 թվականի մարտին Ջերի Թոմասի համար հարգանքի տուրք է մատուցվել Նյու Յորքի Պլազա հյուրանոցի Oak Room-ում, որտեղ բարմենները հավաքվել էին նրա գրքերում տպագրված բազմաթիվ կոկտեյլներ պատրաստելու համար: Միջոցառումը կազմակերպել է Դեյվիդ Ուոնդրիչը՝ *Esquire Drinks-* ի և ավելի ուշ Թոմասի կենսագրության հեղինակը, և Slow Food-ը, որը նվիրված է սննդի ավանդական պատրաստմանը
** Թոմասի կենսագրության հեղինակը, և Slow Food-ը, որը նվիրված է սննդի ավանդական պատրաստմանը:
** Թոմասը ներկայացվել է Ամերիկյան կոկտեյլի թանգարանի ցուցանմուշներում, որը հիմնադրվել է 2004 թվականին
** Կոկտեյլ գրող Դեյվիդ Ուոնդրիչը գրել է *Imbibe!* Ջերի Թոմասի և նրա կոկտեյլների բաղադրատոմսերի մասին։ 2008 թվականին այն դարձավ առաջին կոկտեյլ գիրքը, որը արժանացավ Ջեյմս Բերդի մրցանակին։
** Իտալիայի Հռոմում բացված Jerry Thomas Speakeasy-ն անվանվել է բարմենի պատվին։
** Bitter Truth-ը շշալցում և վաճառում է Jerry Thomas's Own Decanter Bitters-ը՝ օգտագործելով բարմենի օրիգինալ բաղադրատոմսը։
** Իտալական Del Professore ջինը անվանվել է Ջերիի պատվին https://www.delprofessore.com/gin/
** Delta Saloon-ը շարունակում է գործել Նևադայի Վիրջինիա Սիթիում:

## Ծանոթագրություններ

 
Կատեգորիա:19-րդ դարի ամերիկացի գրողներ
Կատեգորիա:19-րդ դարի ամերիկացիներ
Կատեգորիա:Ամերիկացի արվեստագետներ